
Lingua xaponesa 


Na Galipedia, a Wikipedia en galego. 


O xaponésM é a lingua falada no Xapón e noutros 
lugares do mundo onde existen inmigrantes xaponeses e 
os seus descendentes, como por exemplo o Brasil. O 
nome xaponés para a lingua é Nihongo B . 

O xaponés ten tradicionalmente tres formas de escrita: 
hiragana, katakana, e kanji, e ademais actualmente 
utilizase o rómaji. O rómaji refírese ao uso do alfabeto 
latino (para transliteracións). Xa a escrita común 
xaponesa mestura os tres outros sistemas: o katakana e o 
hiragana son silabarios, e o kanji é unha adaptación dos 
logogramas da escrita chinesa. 

É unha lingua aglutinante e caracterízase por un sistema 
complexo de construcións honoríficas, que reflicten a 
natureza xerárquica da sociedade xaponesa, con formas 
verbais e vocabularios particulares que varían de acordo 
co status relativo entre interlocutores. O repertorio de 
fonemas da lingua xaponesa é relativamente pequeno, e 
ten diferenciación léxica baseada nun sistema de 
entoación. 

A lingua xaponesa sufriu influencia importante da lingua 
chinesa por un mínimo de 1.500 anos. Moito do 
vocabulario importouse da lingua chinesa ou foi creado 
baseándose en modelos chineses. 

Clasificación lingüística 


O idioma xaponés agrúpase, xuntamente con outros idiomas minoritarios do Xapón, na familia lingüística 
das linguas xapónicas. En ámbito máis estendido, é común clasiñcar o xaponés, xunto coas linguas 
xapónicas, dentro das linguas altaicas debido a un gran número de analoxías. Non se sabe, con todo, se as 
semellanzas son por orixe común deses idiomas ou por converxencia. 

Distribución xeográfica 


Aínda que se fala case que exclusivamente no Xapón, a lingua xaponesa ten sido e aínda é falada noutros 
países. Cando o Xapón ocupou as Coreas, Taiwan, partes da China e varias illas do Pacífico, os habitantes 
de lugares deses países foron forzados a aprender a lingua xaponesa. Como resultado, aínda hai moitas 
persoas neses países que falan a lingua xaponesa, soamente ela ou tamén as linguas locais. Alén diso, 
emigrantes, a maioría viven no Brasil, onde está a maior comunidade xaponesa fóra do Xapón, en Australia 
(especialmente Sydney, Brisbane e Melbourne), nos Estados Unidos (notabelmente en California e en 
Hawai), tamén falan xaponés con frecuencia. Tamén hai unha pequena comunidade en Davao, Filipinas. Os 
descendentes dos emigrantes (coñecidos como nikkei, B ^, lit. "descendentes de xaponeses"), porén, 
raramente falan fluentemente a lingua xaponesa. Estímase que cerca dalgúns millóns de non xaponeses 
estean estudando a lingua. 


Status oficial 

O xaponés é a lingua oficial do Xapón e soamente neste país ela ten tamén status de lingua oficial de 
traballo. 

Hai dúas formas da lingua consideradas padróns: hyójungo (fH^Plp) ou xaponés padrón e kyótsügo (í^M 
Ip) ou xaponés común. A política gobernamental do Xapón modernizou a lingua e, con iso, a distinción 
entre eses dous padróns foise atenuando co tempo. 

O xaponés padrón pode tamén ser dividido en bungo (^Hp), lit. "lingua literaria", e kógo (PHp), "lingua 
oral", que teñen regras diferentes de gramática e algunha variación canto ao vocabulario. Bungo foi o 
método principal de escribir xaponés ata fins dos anos 1940 e aínda ten relevancia entre historiadores, 
académicos e avogados (moitas leis xaponesas que remaneceron despois da Segunda Guerra Mundial aínda 
están escritas en bungo, aínda que haxa esforzos en modernizalas a escrita). Kógo é o método predominante 
de se falar e escribir xaponés nos días actuais, aínda que a gramática e o vocabulario rexido por bungo aínda 
apareza de vez en cando para efecto poético. 


Dialectos 

Existen dialectos varios. A profusión é debida ao terreo montañoso do arquipélago e á longa historia de 
illamento interno e externo do país. Os dialectos, en xeral, difiren en termos de entoación, morfoloxía 
inflexiva, vocabulario, uso das partículas e pronuncia. Algúns dialectos, aínda que sexa máis raro, varían ata 
no repertorio de vogais. 





Os dialectos das rexións menos centrais, como os dialectos de Tohoku ou Tsushima, poden ser inintelixíbeis 
para persoas doutras partes do país. O dialecto usado en Kagoshima, na illa Kyüshü, ao sur, é famosa por ser 
inintelixíbel non só para falantes do xaponés padrón mais tamén para persoas que viven en rexións de 
Kyüshü veciñas á Kagoshima. Kansai-ben, un grupo de dialectos da rexión centro-oeste do Xapón, é falado 
por moitos xaponeses; o dialecto de Osaka, en particular, asóciase co humor, e por iso moitos comediantes 
usan frases no dialecto de Osaka para dar senso de humor á ocasión. 

As linguas ryukyuanas fálanse nas illas Ryukyu. Non son soamente inintelixíbeis a xaponeses, senón que 
bastante incomprensíbeis entre falantes de diferentes dialectos ryukyuanos. Debido á proximidade entre o 
ryukyuano e o xaponés, son ás veces considerados só dialectos, aínda que os académicos modernos 
considéranos linguas separadas. 

Recentemente, o xaponés padrón volveuse prevalente en todo o Xapón, non só grazas á televisión e á radio, 
mais tamén pola mobilidade crecente dentro do país debida aos sistemas viarios, de trens e aeroviario. Os 
xaponeses novos xeralmente falan o seu dialecto local e a lingua padrón, mais, na maioría das veces, o 
dialecto local está influenciado polo dialecto padrón, creándose versións rexionais do xaponés "padrón". 

Historia dos dialectos 


As variantes do idioma foron confirmadas desde o antigo Xapón, a través do Man'yóshü. Coa 
modernización do xaponés na parte tardía do século XIX, o goberno promoveu o uso do xaponés estándar o 
cal fixo que este dialecto non só sexa altamente coñecido só no Xapón senón tamén en todo o mundo. O 
idioma foi cambiando ao fusionarse diversos dialectos e recibir influencia doutras linguas. 


Variantes históricas 

A historia da lingua xaponesa adóitase dividir en catro períodos diferentesJ 2 ^ 

■ Prehistoria : Non se sabe nada con certeza do idioma nestas datas (nin sequera se existía), 
debido á falta de documentación ou testemuño sobre o mesmo. 

■ Xaponés antigo: aínda esta indefinida unha data de datación exacta, aínda que o seu final 
defínese ao redor do século VIII (convencionalmente tómase o ano 794 d. C.), durante este 
período a escritura chinesa adaptouse para escribir o xaponés antigo a través do man'yógana 
e os caracteres chineses. 

■ Xaponés medio: que vai desde finais do século VIII a finais do século XVI, e mostra certos 
cambios fonéticos con respecto ao período anterior, como o cambio fonético /p /> /h, 4>/. Este 
posúe dúas etapas: 

■ Xaponés medio temperán: desde o 794 d. C. ao 1185. Dentro do máis importante 
deste período cabe destacar a aparición de dous novos sistemas silábicos de escritura o 
hiragana e o katakana que derivan directamente do man'yógana. Dita aparición dá lugar 
a un auxe nunha nova era de escritura evidenciada por escritos como Genji Monogatari, 
Taketori Monogatari e Ise Monogatari. 

■ Xaponés medio tardío: desde o 1185 até finais do século XVI. Neste período o 
xaponés sufriu varios cambios lingüísticos que o achegaron á forma que corresponde ao 
xaponés moderno. Da mesma forma durante este período no Xapón evoluciona dunha 
sociedade aristócrata de nobres ao Período Heian de natureza feudal onde se deu o 
auxe dos samuráis. A mediados do século XVI misioneiros portugueses chegan a 
Xapón. Mentres introducían conceptos orientais e tecnoloxías compartían a súa lingua, 
froito disto é que o xaponés tomou algunhas palabras do portugués. 




■ Xaponés moderno, do século XVII en diante, caracterizado pola existencia de numerosas 
palatalizacións das consoantes coronais: 

■ /*si, *zi /> /g i, zi/ (shi, ji) /*sya, *syo, *syu; *zya, *zyo, *zyu /> [ea, go, 6u, za, zo, zu] (s/ia, 
s/io, shu; ja, jo, ju). 

■ [*ti, *di ]> [tei, dzi] (c/7/, y/), [*tya, *tyo, *tyu; *dya, *dyo, *dyu ]> [tea, teo, teu; dza, dzo, 
dzu] ( cha, cho, chu; ja, jo, ju). 

Influencias 

Algunhas das similitudes léxicas entre as linguas austronesias e o xaponés poderían deberse á influencia 
adstrato dalgunhas linguas, aínda que a evidencia en favor da devandita influencia prehistórica non é 
concluínte. A partir do século VII si é notoria a influencia da cultura chinesa no Xapón e a adopción nesta 
lingua de numerosos préstamos léxicos procedentes do idioma chinés para designar conceptos técnicos e 
culturais asociados á influencia chinesa. O chinés clásico é ao xaponés, algo similar ao que as raíces de orixe 
grega son ás linguas europeas: unha fonte de elementos léxicos para formar neoloxismos. O propio sistema 
de escritura xaponesa é en si mesmo unha mostra da influencia cultural chinesa no xaponés. 

A partir do século XVI o xaponés adoptará algúns termos procedentes do portugués, do español, do 
neerlandés e doutras linguas de colonización europea. E a partir do século XX a influencia do inglés como 
fonte de novos préstamos ao xaponés é hexemónica. 

Descrición lingüística 


Fonoloxía 


Ten cinco vogais e dezaseis consoantes ^ e é moi restritiva 
na formación de sílabas. O acento é musical, con dous tons 
diferentes: alto e baixo. 

O sistema sistema fonolóxico xaponés consta de cinco 
vogais, que están escritas con caracteres latinos: a, i, u, e, o, 
segundo a orde tradicional. Pronúncianse o mesmo que en 
galego / a, e, i, o / agás o u /LU/, que se pronuncia cos beizos 
estendidos, é dicir, é unha vogal non redondeada. As vogais 
poden ser normais ou longas, nese caso teñen unha duración 
dobre do normal e considéranse sílabas separadas. 



LU = LÜ 

i 

or 

LU=Ü 

< 


Os fonemas consonánticos son dezaseis ou quince, segundo se considere ou non que o sokuon corresponde a 
unha consoante xeminada ou ao arquifonema /Q/, representado na escrita polo símbolo sokuon que adopta o 
mesmo son consonántico que o segue ou ás veces pronúnciase como oclusión glotal. A conta de sons é 
moito maior se contamos os alófonos de aparición consistente, representados entre parénteses na táboa 
seguinte. Tamén se debe considerar que os préstamos tomados doutras linguas do século XX, especialmente 
o inglés, poden manter os fonemas fóra do inventario tradicional. 

■ As consoantes /t/, /s/, /d/ e /z/ sofren unha palatalización ante /i/ e /j/, articulándose 
respectivamente [te], [e], [dz] e [z].® Por mor diso, usualmente estes sons transcríbense en 
alfabeto latino como ch, sh e j. 

■ As consoantes IV e /d/ ante /tu/ pronúncianse respectivamente [ts] e [dz]. Debido a iso, as 
súas transcricións latinas nesta posición adoitan ser ts e [d]z. 

■ Existe un fenómeno chamado yotsugana, polo cal catro sílabas en principio distintas (/zi/, /ziu/, 
/di/ e /diu/), hoxe poden ser homófonas ou dúas, tres ou catro sílabas diferentes segundo a 
rexión. Por exemplo, en Tokio soamente son dúas: /zi/ e /dei/ pronúncianse indistintamente 
[zi] ou [dzi], mentres /ziu/ e /diu/ poden ser [ziu] ou [dziu]. 

■ O fonema /h/ ten tres alófonos: ante /a, e, o/ soaría como [h], mentres que ante /tu/ soaría [c|)] e 
ante /i/ e /j/ como [g]. 

■ O fonema /p/ non ocorre en posición inicial en palabras nativas nin sino-xaponesasj 3 ] aínda 
que s¡ en préstamos, neoloxismos e termos miméticos, xa que en xaponés antigo deuse o 
cambio /p/ > /?/ > /$/ nas palabras nativas. 

■ O arquifonema /n/ usualmente soa como [n], pero ante /m/ e /b/ articúlase como [m] e ante /g/ 
e /k/ vólvese [rj], unha consoante nasal velar. Algúns falantes nasalizan as vogais que o 
preceden. 

■ O fonema II/ aseméllase a un erre galego, pero a diferenza desta, tamén existe en posición 
inicial. Considérase vulgar ou ruda a realización vibrante múltiple, a semellanza do erre do 
galego. 

■ Nalgunhas zonas do Xapón, /g/ é [q] entre vogais, pero a súa aparición pode estar 
condicionada para algúns falantes polo feito de que se atope dentro dun morfema e non como 
primeiro elemento do segundo membro dunha palabra composta. 

Un fenómeno fonético común no xaponés é o ensordecemento das vogais /tu/ e /i/ (alteración da vogal 
sonora en vogal murmurada debido ao contexto) cando se atopan en posición non acentuada entre 
consoantes xordas. É o caso de moitas terminacións desu e masu en conxugacións verbais, que se escoitan 
como dess e mass respectivamente. 

Outro fenómeno particular, frecuente e moi complexo é o rendaku, que consiste na sonorización dunha 
consoante xorda en palabras compostas nativas: 

■ [1] (País) /kuni/ máls Xz (repetición do elemento anterior, chamado noma,kuma, kurikaeshi ou 
'dó no jiten) 


A /k/ xorda do segundo kuni convértese na súa contraparte sonora /g/. Por tanto, non se pronuncia 
*/kunikuni/, como podería esperarse, senón /kuniguni/ o cal significa «países». 





En xaponés existen unidades de tempo ou moras, cada unha da mesma duración/ 4 ^ que no xaponés estándar 
condicionan procesos como a formación de sílabas, de palabras e a acentuaciónJ^ Unha mora pode estar 
formada por: 

■ Unha vogal, como a 

■ Unha consoante e unha vogal, como ki ou ma 

■ Unha semiconsoante e unha vogal, como ya 

■ Unha consoante, unha semiconsoante e unha vogal, como kya ou nyu 

- N 

- Q 

As sílabas soamente poden formarse cunha ou dúas destas morasE 4 ^ e tanto N como Q só poden aparecer en 
final de sflaba, de modo que son posibles sflabas monomoraicas como no, a ou myu e bimoraicas como f 
(i.i), on (ou.N), kyü (kyu.u), pero non é posible unha secuencia máis longa; así, unha palabra como o 
préstamo rain convértese nun bisílabo (ra-i.N) porque non se permite a presenza de catro mours nunha soa 
sílaba (*ra.i.N). 


Gramática 

Artigo principal: Gramática xaponesa. 

O xaponés é unha lingua de estrutura aglutinante que combina diversos elementos lingüísticos en palabras 
simples. Cada un destes elementos ten unha significación fixa e apta para existir separadamente. O xaponés 
é case exclusivamente sufixante, con moi poucos prefixos, por exemplo, os honoríficos o-(fe), go- (C), 
polo que os únicos procesos para a formación de palabras son a composición e a derivación mediante 
sufijos. 

A gramática do idioma xaponés é moi diferente da do galego. Algunhas das súas características son: 

■ A estrutura gramatical é suxeito-obxecto-verbo e úsanse postposicións en lugar de 
preposicións. 

■ Non existen artigos, nin xénero gramatical (masculino/feminino), nin número obrigatorio e o 
caso é indicado por clíticos. 

■ Non está moi estendida a noción de pluralidade. En xeral, non se usan plurais senón que a 
pluralidade do suxeito ou do obxecto dedúcese polo contexto. Con todo, o sufixo -tachi, entre 

outros, indica a idea de pluralidade (por exemplo, watashi, ÍA L), [waJtaeiJ] = 'eu'; 

watashi-tachi (t>tc L/cí5), [waJtaei talte(i)J] = 'nós'), e en ocasións pode duplicarse 
unha palabra co mesmo fin (por exemplo, a partir do antigo pronome de primeira persoa ware, 

[wal reJ], fórmase por duplicación -mediante o signo chamado kurikaeshi- wareware, íi 1^1 
[waJ rewal reJ], outra forma extremadamente formal de dicir 'nós'). A duplicación de kanji 
obriga nalgúns casos a engadir a marca nigori (;1 0 J [n J iJ qol r i J ]), por exemplo 

hito (A ( xyti ) [6(¡)Jtol]) = 'persoa', hitobito (A^ (ZtbLÜt) [6(i)JtolbitoJ]) = 'persoas'. 

■ Non existe o tempo futuro. Os tempos verbais son o pasado e o presente (este último tamén 
empregado para accións situadas no futuro). O futuro dedúcese grazas á presenza na oración 

de palabras como «ashita» (0J!0 (® L/c) [al J(i) taJ]) = «o día de mañá». 

■ O xaponés carece de auténticos pronomes, xa que as formas chamadas «pronomes» sempre 
teñen contido léxico. 

■ En consonancia coa propiedade anterior, os verbos son basicamente impersonais con formas 
especiais. Os adxectivos verbais teñen unha soa forma. 



■ Desde o punto de vista sintáctico o xaponés carece de categorías funcionaisl 5 ! 

■ Para expresar cantidades empréganse auxiliares chamados clasificadores numéricos 
(contadores), mentres que en galego basta con empregar o número cardinal seguido do 
obxecto que se pretende contar. Así, por exemplo, para contar animais de pequeno tamaño 

utilízase o contador «-hiki» (IZE), para obxectos alargados (por exemplo, un lapis) emprégase o 
contador «-hon» (^ [hol q]), para máquinas (incluíndo dispositivos electrónicos) úsase «- dai » 
(n 1 [daJ i]), etc. Estes clasificadores poden alterar a súa pronuncia segundo a cantidade 
contada (p.ex. 1 animal pequeno = ippiki [ippil kiJ], 2 animais pequenos = nihiki [nil eikiJ], 3 
animais pequenos = sanbiki [saml bikiJ], etc.). 

■ Existen dous tipos de adxectivos. O primeiro tipo é o dos « ikeiyóshi » (l^Jf^lH) 

[il ke: Jjo: 1 J(i)J] ('adxectivos en /') que acaban na vogal / (l'), con certas excepcións como 
«kirei»(c¡HM (ítll') [kil re: J], 'lindo', 'belo'), « kirai»(M h' (í 61') [kiJ raliJ], 'odioso') e 
(«yümei » ('Éf£ ] ) [juu: J me: M], 'famoso'), que pertencen ao segundo grupo a pesar da súa 

terminación en «i» A conxugación dos modifica o «/»final por unha desinencia que 

determina o tempo verbal así como o seu carácter positivo ou negativo. Por exemplo, un 
adxectivo como (« yasui» (^l') [jaJ siul i J ], 'é barato'), forma a negación coa desinencia - 

kunai (< Ííl'), quedando como: (« yasukunai » ($< Ííl') [jaJs(iu)kiunal iJ], 'non é barato'). 

Da mesma maneira, a forma en tempo pasado substitúe a desinencia de « yasui» por 

«yasukatta» ($7f)'o/c) [jaJs(iu)1kaJtta], 'era barato' 'foi barato'. En canto ao negativo da 
forma en pasado substitúese o / ao final da desinencia kunai por katta, xurdindo kunakatta 

(« yasukunakatta » ($ < tí.th'otzj) [jaJ s(iu)l kiunakaJ tta], 'non foi barato', 'non era barato'. 
Créase así un modelo: yasui - yasukatta - yasukunai - yasukunakatta. Observando a 
formación do tempo pasado negativo destes adxectivos, atópase un trazo do carácter 
aglutinante do xaponés: a desinencia -kunai, ao terminar en -i, convértese con iso nun novo 
adxectivo, que pode ser conxugado ao tempo pasado -kunakatta. 

■ O outro tipo de adxectivo é o chamado « nakeiyóshi» (&Jf¿H!H) [nal ke: J jo: 1 J(i) J] 

('adxectivos en na’). Para achegalos a un substantivo precísase a partícula na (Íí) (de aí o 
seu nome), a diferenza dos anteriores que poden ser utilizados sen ningunha partícula xunto a 
un substantivo. Os « nakeiyóshi» non adoitan rematar en «i» salvo excepcións como as xa 
mencionadas ( kirei, kirai, yümei, e outras). Ao conxugarse utilízase a terminación que indica 

se é positivo ou negativo así como a súa temporalidade. Por exemplo (« shizuka» (If/)') 
[JilziukaJ], 'tranquilo'), para indicar o seu negativo engadímoslle o « ja arimasen» (O-’é® 0 S 
■f tht) [dzaJ aril maseJ N] en rexistro informal ou «dewa arimasen» (Trfi® 0 ü£-tí/u) [deJ wa 
arilmaseJ N] en rexistro formal, unha especie de 'non é'. 

Nota: & 0 ü£ ií /o(Ja arimasen) e Tr fi & 0 ií /v(dewa arimasen) poden pronunciarse 6 ■‘p & 0 

/ \/o(Ja arimahen) e 0 ií: / \/o(Dewa arimahen) respectivamente. 

Exemplos de adxectivos ikeiyóshi e nakeiyóshi: 

Positivo 

Kyó wa atsui hi desu. 

'Hoxe é un día caloroso'. 



^2F*.2FÁ,tt3*U'£ATfo 

Misae-san wa kireina hito desu. 

'A señora Misae é unha bela persoa'. 


Negativo 

Z(D*l£Z/uti:lzm <*l'Tfo 

z<m5MíT^&(cfc*'<J9:i'Tfo 

Kono hon wa sonna ni takakunai desu. 

'Este libro non é tan caro'. 

Nota: Se se quere soar informal Tf desu (verbo ser ou estar) debe cambiarse por Tc (da). 


Escritura 

Véxase tamén: Escritura xaponesa. 

A escritura xaponesa está baseada en dous sistemas de ortografía: 

■ O primeiro está composto polos ideogramas chineses, ou kanji, introducidos en Xapón ao 
redor do século IV. Estes utilízanse como ideogramas e fonogramas. Cada kanji ten diversas 
lecturas, tanto nativas como de raíz chinesa (ás veces só ten un tipo de lectura como tamén 
algúns kanjis teñen múltiples lecturas de cada tipo). Xeralmente a lectura chinesa úsase 
cando se forman palabras compostas (dous ou máis kanjis xuntos) e a lectura nativa úsase en 

kanjis 'solitarios'. A lectura chinesa denomínase B : Í^¿^(On-yomi) e a lectura nativa ou 
xaponesa ÍJHÍ^á^ ou tamén < ^f<7*(Kun-yomi). 

Por exemplo: 

O kanji 7X('auga') ten dúas lecturas: Lectura Kun <7*f (mizu) e Lectura On X-f (sui) 

O kanji A('can') ten dúas lecturas: Lectura Kun (inu) e Lectura On f > (ken) 

■ O segundo sistema é chamado kana e foi desenvolvido uns 500 anos despois do kanji. 
Pertencen ao kana dúas formas de escritura que son silabarios propios, o hiragana e o 
katakana. O primeiro, serve para escribir todas as demais palabras de orixe xaponesa ou a 
falta de kanji e, cando estes están presentes, emprégase para indicar as desinencias. O 
segundo, úsase para escribir interxeccións, «onomatopeas» e préstamos de entrada recente 

á lingua, ten a súa orixe nos inicios da era Heian ( 3 f z ^B#f^)(794~1185), tendo como primeiro 
uso o ser unha axuda na lectura dos caracteres dos sutras, os escritos budistas, sendo no seu 
tempo, máis popular que o Hiragana, non volvéndose estoutro de uso común até despois da 
guerra. 

En xaponés os chamados «sons impuros«(b, d, g, z) fórmanse engadindo unha marca chamada «ten ten» ou 
nigori (;ü 0 ou pode ser escrito tZ CT 0) que consiste en dúas liñas no extremo superior dereito en forma 
vertical, ao carácter do «son puro» correspondente (en h, t, k, s, respectivamente). Os caracteres en p («son 
medio impuro») fórmanse engadindo aos caracteres en h unha marca similar a un pequeno círculo, chamado 


maru. 



Exemplos de «ten ten» ou nigori : 2í , i_", [f, <C' , (con nigori: gi, go, ge, gu e ga respectivamente) (sen 
nigori: ki, ko, ke, ku, ka) 

Exemplos de maru: Xl, (í, Z\ , (con maru: pi, pa, pe, pu, po) (sen maru: hi, ho, he, fu, ha) 

Debido a razóns fonéticas chamadas rendaku on, algunhas palabras poden cambiar un son puro inicial por 
un impuro (por exemplo: M h' '$] íS, «kaimonobukuro» («bolsa de compras» en oposición a kaimono 
fukuro). Ademais, un «chi» ou «tsu» final pode facer que unha palabra se xunte coa seguinte, dobrando o 
son consonántico inicial desta. Por exemplo, ichi + ka —> ikka. A consoante dobre, na escritura, vén 
precedida dun pequeno carácter tsu. 


Notas 


1. Definicións no Dicionario da Real Academia Galega (http://academia.gal/dicionario/-/termo/bus 
ca/xaponés) e no Portal das Palabras (http://portaldaspalabras.gal/dicionario/procura/xaponés) 
para xaponés. 

2. Martin, Samuel E. (1987). The Japanese Language Through Time. Yale University. ISBN 0- 
300-03729-5. 

3. Shibatani, Masayoshi (1990). The languages ofJapan. Cambridge University Press. ISBN 0- 
521-36918-5. 

4. Kubozono, Haruo. Mora and Syllable, en The Handbook of Japanese Linguistics (http://books.g 
oogle.com/books?id-rTR-yKOhtfEC&lpg-PPl&dq-handbook%20of%20japanese%20linguistic 

s&hl=es&pg-PPl#v-onepage&q&f-false) editado por Natsuko Tsujimura. Blackwell. ISBN 0- 
631-20504-7 

5. Fukui, Naoki e Margaret Spears (1986): «Specifiers and projections» MIT working papers in 
Linguistics, 8, pp. 128-172. 

